pythainlp/thaigov-v2-corpus-22032023 huggingface dataset:
วันพุธที่ 17 สิงหาคม 2565
รฟท. จับมือ สถาบันเทคโนโลยีพระจอมเกล้าเจ้าคุณทหารลาดกระบัง จัดหน่วยแพทย์เฉพาะทางเคลื่อนที่
ตรวจให้บริการประชาชน และเจ้าหน้าที่ รฟท. ในพื้นที่จังหวัดชุมพร
เมื่อวันที่ 17 - 18 สิงหาคม 2565 การรถไฟแห่งประเทศไทย (รฟท.) กระทรวงคมนาคม ร่วมกับ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) จัดกิจกรรมออกหน่วยแพทย์เฉพาะทางเคลื่อนที่ โดยนำคณะแพทย์ตรวจสุขภาพและรักษาให้กับพนักงานรฟท. ครอบครัว รวมถึงประชาขนทั่วไปในพื้นที่ภาคใต้โดยไม่เสียค่าใช้จ่าย นำร่องที่สถานีชุมพร จังหวัดชุมพร โดยมีนายนิรุฒ มณีพันธ์ ผู้ว่า รฟท. ศาสตราจารย์นายแพทย์อนันต์ ศรีเกียรติขจร คณบดีคณะแพทยศาสตร์ สจล. รศ.นายแพทย์ ประเสริฐ ตรีวิจิตรศิลป์ รองอธิการบดี สจล. และ ดร.สุชัชวีร์ สุวรรณสวัสดิ์ ประธานมูลนิธิโรงพยาบาลพระจอมเกล้าเจ้าคุณทหาร พร้อมด้วยคณะผู้บริหารรฟท. คณะผู้บริหาร สจล. คณะแพทย์โรงพยาบาลบุรฉัตรไชยากร และคณะแพทย์ สจล. ร่วมลงพื้นที่ให้บริการ
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์รฟท. เปิดเผยว่า ตามนโยบายของนายนิรุฒ มณีพันธ์ ผู้ว่ารฟท. ที่ต้องการสร้างการมีส่วนร่วมในความรับผิดชอบต่อสังคม และได้เล็งเห็นถึงความสำคัญใส่ใจต่อสุขภาพอนามัยที่ดีของพนักงาน และครอบครัวคนรถไฟ รวมทั้ง ประชาชนทั่วไป ในพื้นที่อยู่ห่างไกล รฟท. จึงได้มีการทำบันทึกข้อตกลงความร่วมมือการวิจัยและพัฒนาการให้บริการทางการแพทย์เพื่อสร้างความยั่งยืนให้กับสังคม ร่วมกับ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) ในการนำศักยภาพของแต่ละฝ่ายมาใช้ให้เกิดประโยชน์สูงสุด ด้วยการให้บริการแพทย์ทางไกล และคลินิกเฉพาะทางเคลื่อนที่ทางรถไฟ ซึ่งเป็นความร่วมมือระหว่างสองหน่วยงานทำให้เกิดการเข้าถึงการให้บริการทางการแพทย์ในรูปแบบใหม่ สร้างทางเลือกในการรักษา ตลอดจนสามารถเข้าถึงแพทย์เฉพาะทางได้อย่างสะดวกด้วยปัญญาประดิษฐ์ ด้วยการสอบถามปัญหาสุขภาพทั่วไปผ่าน Chatbot ซึ่งจะสามารถเข้าถึงการแพทย์เฉพาะทางได้อย่างสะดวก และสามารถนัดตรวจติดตามโดยผ่านทางแอปพลิเคชัน เพื่อให้ทุกคนได้มีโอกาสเข้าถึงการรักษาได้อย่างทัดเทียมกัน
การจัดกิจกรรมออกหน่วยแพทย์เคลื่อนที่ จัดขึ้นระหว่างวันที่ 17-18 สิงหาคม 2565 ในจังหวัดชุมพร เป็นโครงการนำร่อง โดยเปิดให้บริการตรวจวินิจฉัย คัดกรองโรคต่าง ๆ จากทีมแพทย์สถาบันเทคโนโลยีพระจอมเกล้าเจ้าคุณทหารลาดกระบัง และโรงพยาบาลบุรฉัตรไชยากร ที่มีความเชี่ยวชาญในสาขาต่างๆ เฉพาะทาง ซึ่งให้บริการตรวจโรคหัวใจ บริการตรวจคลื่นไฟฟ้าหัวใจ EKG ตรวจอัลตราซาวนด์หัวใจ (ECHO) ตรวจคัดกรองจอประสาทตา ตรวจสุขภาพทั่วไป อาทิ โรคปอด หอบ หืด นอนกรน รวมทั้ง ให้คำปรึกษาปัญหาสุขภาพในด้านต่าง ๆ ซึ่งมีประชาชน เจ้าหน้าที่รฟท. และครอบครัวให้ความสนใจเข้ารับการบริการตรวจสุขภาพ ประมาณ 300 คน ในกรณีที่ตรวจพบโรค คณะแพทย์จะส่งต่อโรงพยาบาลที่มีความร่วมมือได้ทำการรักษาทันที พร้อมกันนี้ ยังมีระบบการติดตามอาการ และต่อไปจะมีการติดตามอาการผ่านทาง chatbot จากทีมแพทย์ที่มีความชำนาญอย่างต่อเนื่อง ถือได้ว่าเป็นอีกหนึ่งกิจกรรมดี ๆ ที่ รฟท. มุ่งมั่นดำเนินการเพื่อสร้างการมีส่วนร่วมในความรับผิดชอบต่อสังคมอย่างต่อเนื่อง โดยหลังจากนี้ รฟท. และ สจล. จะออกให้บริการหน่วยแพทย์เคลื่อนไปยังภูมิภาคอื่น ๆ ทั่วประเทศต่อไป
ท้ายนี้รฟท. ห่วงใยและมุ่งหวังที่จะยกระดับคุณภาพชีวิตด้านสุขภาพที่ดีให้กับทุกคน ซึ่งเป็นกิจกรรมเพื่อสังคมที่มุ่งหวังสร้างความยั่งยืนให้กับสังคม โดยให้ทุกคนได้มีโอกาสเข้าถึงการรักษาได้อย่างทัดเทียมกัน
วันพฤหัสบดีที่ 29 กรกฎาคม 2564
ออมสินแจ้งลูกหนี้ตรวจสอบสิทธิ์พักหนี้ 6 เดือน ทำรายการบนแอป MyMo
ธนาคารออมสินขอให้ลูกค้าสินเชื่อรายย่อยตรวจสอบสิทธิ์มาตรการพักชำระหนี้ลูกค้าสินเชื่อรายย่อยในแอป MyMo
นายวิทัย รัตนากร ผู้อำนวยการธนาคารออมสิน เปิดเผยว่า ตามที่ธนาคารได้ออกมาตรการพักชำระหนี้ลูกค้าสินเชื่อรายย่อยที่มีวงเงินกู้ไม่เกิน 200,000 บาท โดยให้พักชำระทั้งเงินต้นและดอกเบี้ยสูงสุด 6 งวด เริ่มตั้งแต่งวด ก.ค.- ธ.ค. 64 ซึ่งมีลูกค้าประมาณ 750,000 รายที่มีสิทธิ์เข้าร่วมมาตรการ โดยธนาคารได้เริ่มทยอยเปิดสิทธิ์ให้ลูกค้าสามารถกดเข้าร่วมมาตรการผ่านแอป MyMo แล้วกว่า 348,000 ราย ตั้งแต่เมื่อวันที่ 25 กรกฎาคม 2564 ที่ผ่านมา ภายในเวลา 3 วันมีลูกค้าเข้ากดรับสิทธิ์แล้วประมาณ 50,000 ราย ซึ่งธนาคารจะเริ่มเปิดสิทธิ์เฟสที่สองช่วงต้นเดือนสิงหาคมเป็นต้นไป สิ้นสุดวันที่ 31 สิงหาคม 2564
ทั้งนี้ เพื่อให้ลูกค้าได้รับสิทธิ์ตามมาตรการอย่างทั่วถึง และสะดวกรวดเร็ว จึงขอให้ลูกค้าสินเชื่อรายย่อยที่ได้รับผลกระทบ โปรดเร่งเข้าตรวจสอบสิทธิ์ในแอป MyMo และกดทำรายการได้ทันทีที่ปรากฎเมนูพักชำระเงินต้นและดอกเบี้ย ส่วนผู้ที่ยังไม่มีแอป MyMo แต่มีบัตรเดบิต สามารถดาวน์โหลดและเปิดใช้งานแอป MyMo ด้วยตนเองได้โดยใช้ข้อมูลบัตรเดบิต ซึ่งจะได้รับความสะดวกในการขอพักชำระหนี้โดยไม่ต้องเดินทางไปติดต่อที่สาขาธนาคาร และเป็นการลดความเสี่ยงการติดเชื้อในช่วงนี้อีกด้วย โดยลูกค้าสามารถศึกษาวิธีการดาวน์โหลดและเปิดใช้แอป MyMo ด้วยตนเองได้ที่ www.gsb.or.th หรือสอบถามที่ GSB Contact Center โทร. 1115 กด 1
อนึ่ง นับตั้งแต่ต้นปี 2564 ธนาคารได้ออกมาตรการพักชำระหนี้ช่วยเหลือลูกค้ากลุ่มต่าง ๆ อย่างต่อเนื่อง อาทิ มาตรการพักชำระหนี้ 6 เดือนแก่ลูกค้าสินเชื่อธุรกิจ SMEs ประเภทกิจการร้านอาหาร โรงแรม รีสอร์ต เกสต์เฮาส์ เซอร์วิสอพาร์ตเมนท์ / มาตรการพักชำระหนี้ 2 เดือน แก่กิจการที่ทางราชการประกาศปิด / มาตรการตามมหกรรมแก้หนี้ครูและบุคลากรทางการศึกษา เป็นต้น รวมช่วยเหลือลูกหนี้แล้วจำนวนกว่า 8 แสนราย คิดเป็นมูลหนี้ประมาณ 4 แสนล้านบาท
วันศุกร์ที่ 18 กุมภาพันธ์ 2565
ก.อุตฯ เดินหน้าแก้ปัญหาอ้อยไฟไหม้ ลดปริมาณฝุ่นละอองในอากาศ
สำนักงานคณะกรรมการอ้อยและน้ำตาลทราย เดินหน้าแก้ไขปัญหาอ้อยไฟไหม้ในพื้นที่ปลูกอ้อย 47 จังหวัดทั่วประเทศ
ก.อุตฯ เดินหน้าแก้ปัญหาอ้อยไฟไหม้ ลดปริมาณฝุ่นละอองในอากาศ
สำนักงานคณะกรรมการอ้อยและน้ำตาลทราย เดินหน้าแก้ไขปัญหาอ้อยไฟไหม้ในพื้นที่ปลูกอ้อย 47 จังหวัดทั่วประเทศ โดยให้สมาคมชาวไร่อ้อย และโรงงานน้ำตาลร่วมกันแก้ไขปัญหาและเพื่อเป็นแสดงเจตนารมณ์และสามัญสำนึกในการแก้ไขปัญหาอ้อยไฟไหม้และความรับผิดชอบต่อสังคม สถาบันชาวไร่อ้อยและโรงงานน้ำตาลบางส่วนพร้อมใจกันลงนามบันทึกความร่วมมือ (MOU) เพื่อการแก้ไขปัญหาอ้อยไฟไหม้
นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานคณะกรรมการอ้อยและน้ำตาลทราย (กอน.) ได้เล็งเห็นถึงปัญหาอ้อยไฟไหม้ที่นำส่งเข้าโรงงานน้ำตาลในทุกพื้นที่ จึงได้สั่งการให้ สอน. ดำเนินการแก้ไขปัญหาอ้อยไฟไหม้อย่างเร่งด่วน เพื่อให้สอดคล้องกับนโยบายการลดอ้อยไฟไหม้ของรัฐบาล ที่เป็นสาเหตุทำให้เกิดปัญหาฝุ่นละอองขนาดเล็ก PM 2.5
นายเอกภัทร วังสุวรรณ เลขาธิการคณะกรรมการอ้อยและน้ำตาลทราย เปิดเผยว่า สถานการณ์ภายหลังเปิดหีบอ้อยในฤดูการผลิตปี 2564/2565 ไปแล้วกว่า 60 วัน พบว่าหลายพื้นที่ ยังมีปริมาณอ้อยไฟไหม้เกินกว่าร้อยละ 10 ของปริมาณอ้อยเข้าหีบทั้งหมด สถาบันชาวไร่อ้อยในเขตพื้นที่ภาคเหนือ ภาคกลาง ภาคตะวันออกเฉียงเหนือ และภาคตะวันออก รวม 37 สมาคม และโรงงานน้ำตาล 3 แห่ง ได้แก่ บริษัท อุตสาหกรรมโคราช จำกัด บริษัท โรงงานน้ำตาลบุรีรัมย์ จำกัด และบริษัท น้ำตาลระยอง จำกัด สาขาชัยภูมิ ได้ร่วมลงนามในบันทึกข้อตกลงความร่วมมือ “การแก้ไขปัญหาอ้อยไฟไหม้” เพื่อแสดงเจตนารมย์ในการแก้ไขปัญหาอ้อยไฟไหม้ รณรงค์ลดการเผาอ้อยก่อนตัด ผลิตอ้อยสดคุณภาพดี และมีเงื่อนไขให้โรงงานน้ำตาลรับอ้อยไฟไหม้เข้าหีบได้ไม่เกินร้อยละ 10 ต่อวัน
โดยภาคตะวันออกเฉียงเหนือ มีผลตั้งแต่วันที่ 7 กุมภาพันธ์ 2565 และภาคเหนือ ภาคกลาง และภาคตะวันออก มีผลตั้งแต่วันที่ 14 กุมภาพันธ์ 2565 เป็นต้นไป
นายเอกภัทร กล่าวเพิ่มเติมว่า การลงนามในบันทึกความร่วมมือการแก้ไขปัญหาอ้อยไฟไหม้ เป็นความพร้อมใจในการเดินหน้าแก้ไขปัญหาของสมาคมชาวไร่อ้อย และโรงงานน้ำตาลทั้ง 3 แห่ง เพื่อลดปัญหาฝุ่นละอองขนาดเล็ก PM 2.5 ลดความเดือนร้อนของพี่น้องประชาชน พร้อมทั้งได้ขอความร่วมมือกับจังหวัด โดยผู้ว่าราชการจังหวัดออกประกาศฯ ควบคุมไม่ให้มีการเผาอ้อยควบคู่กันไปด้วย
วันเสาร์ที่ 25 ธันวาคม 2564
การรถไฟแห่งประเทศไทย ชี้แจงภาพศูนย์อาหาร ภายในสถานีกลางบางซื่อ เป็นแค่ศูนย์อาหารที่จัดทำขึ้นชั่วคราวเพื่อรองรับผู้มาฉีดวัคซีน พร้อมรับฟังความเห็นจากทุกภาคส่วน
ตามที่มีสื่อสังคมออนไลน์มีการเผยแพร่ภาพศูนย์อาหาร (ชั่วคราว) ภายในสถานีกลางบางซื่อ บริเวณทางเข้าประตู 4 พร้อมแสดงความคิดเห็นว่าไม่มีความเหมาะสม กับตัวอาคารสถานีที่มีความทันสมัย สะอาด สวยงาม เป็นการจัดเตรียมศูนย์อาหารชั่วคราว สำหรับผู้เข้ามาใช้บริการ
ตามที่มีสื่อสังคมออนไลน์มีการเผยแพร่ภาพศูนย์อาหาร (ชั่วคราว) ภายในสถานีกลางบางซื่อ บริเวณทางเข้าประตู 4 พร้อมแสดงความคิดเห็นว่าไม่มีความเหมาะสม กับตัวอาคารสถานีที่มีความทันสมัย สะอาด สวยงาม
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม ชี้แจงว่า รูปภาพศูนย์อาหารดังกล่าว เป็นการจัดเตรียมศูนย์อาหารชั่วคราว สำหรับรองรับผู้เข้ามาใช้บริการฉีดวัคซีนที่สถานีกลางบางซื่อ ซึ่งยังไม่ใช้ร้านค้าหรือศูนย์อาหารที่จะให้บริการในพื้นที่เชิงพาณิชย์ของสถานีกลางบางซื่อแต่อย่างใด โดยพื้นที่ให้บริการศูนย์อาหาร และบริการทางเชิงพาณิชย์ในขณะนี้ อยู่ระหว่างขั้นตอนการออกแบบและดำเนินการจัดทำพื้นที่เชิงพาณิชย์ดังกล่าวให้มีความเหมาะสม สะอาด สวยงาม ทันสมัย เหมาะสมกับรูปแบบตัวอาคารสถานีและสามารถให้บริการแก่ประชาชนได้อย่างดีที่สุด
อย่างไรก็ตาม รฟท. ขอขอบคุณและพร้อมรับฟังความเห็นจากประชาชน และทุกภาคส่วนเพื่อนำไปทำการปรับปรุงการให้บริการให้ดียิ่งขึ้นเสมอ และสามารถตอบโจทย์ความต้องการของผู้ใช้บริการ โดยยึดประโยชน์ของประชาชนเป็นที่ตั้ง และเหมาะสมกับภาพลักษณ์ของสถานีกลางบางซื่อ ดังนั้น รฟท. จึงได้สั่งการให้ผู้เกี่ยวข้องเข้าไปปรับรูปแบบของโต๊ะ เก้าอี้ ของศูนย์อาหารชั่วคราวแล้ว อีกทั้ง ยังจัดให้มีตู้อาหาร เครื่องดื่ม แบบหยอดเหรียญอัตโนมัติไว้รองรับให้บริการเพิ่มเติมอีกด้วย เพื่อให้บริการแก่ประชาชนที่มาใช้บริการได้รับความสะดวกสบายสูงสุดต่อไป
วันจันทร์ที่ 27 กันยายน 2564
รมช.ประภัตร ลุยช่วยเหลือประชาชนพื้นที่สามชุก สุพรรณบุรี
รมช.ประภัตร ลุยช่วยเหลือประชาชนพื้นที่สามชุก สุพรรณบุรี หลังน้ำท่วมนาข้าวหลายหมื่นไร่      กำชับหน่วยงานในพื้นที่เร่งติดตั้งเครื่องสูบน้ำ เครื่องผลักดันน้ำ ระบายน้ำออกจากนา พร้อมมอบถุงยังชีพชาวบ้าน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นช่วยเหลือชาวนาที่กำลังประสบปัญหาน้ำท่วม ในพื้นที่อำเภอสามชุก จังหวัดสุพรรณบุรี หลังจากที่ผ่านมาในพื้นที่มีฝนตกลงมาอย่างต่อเนื่อง และมีน้ำเหนือลงมาสมทบทำให้น้ำในแม่น้ำท่าจีนและในคลองต่างๆ เพิ่มระดับน้ำสูงขึ้นอย่างต่อเนื่อง น้ำไหลเข้าท่วมนาข้าวที่กำลังออกรวงใกล้จะได้กำหนดเก็บเกี่ยว และท่วมนาข้าวที่เพิ่งเริ่มทำใหม่ รวมแล้วนาข้าวจำนวนหลายหมื่นไร่ ถูกน้ำท่วมเสียหายเป็นวงกว้าง ทำให้ขณะนี้ชาวนาหลายตำบลในอำสามชุกได้รับความเดือดร้อนอย่างหนัก
รมช.ประภัตร เปิดเผยว่า จากที่ช่วงนี้ยังมีฝนตกลงมาอย่างต่อเนื่อง และยังไม่สามารถระบายน้ำออกจากนาข้าวได้ ต้นข้าวจมอยู่ในน้ำไม่เกิน 7 วัน ก็จะเน่าเสีย นาข้าวอาจเสียหายเบื้องต้นได้สั่งให้ นายพงษ์ศักดิ์ อัครมณี ผู้อำนวยการส่วนบริหารจัดการน้ำและบำรุงรักษา และเครื่องสูบน้ำจากศูนย์ป้องกันและบรรเทาสาธารณภัย เขต 2 สุพรรณบุรี ติดตั้งเครื่องสูบน้ำ และเครื่องผลักดันน้ำ เพื่อระบายน้ำจากในนาข้าวระบายลงแม่น้ำท่าจีนและคลองมะขามเฒ่า-อู่ทอง เพื่อเร่งกู้นาข้าวที่ยังไม่เสียหายร้อยเปอร์เซ็นต์อีกจำนวนมาก นอกจากนี้ ยังต้องใช้รถแบ็คโฮ มาทำคันดินเสริมคันคลองหลายสายในพื้นที่ ตำบลหนองผักนาก ตำบลกระเสียว อำเภอสามชุก เพื่อป้องกันน้ำล้นคันคลองเข้าท่วมนาข้าวขยายวงกว้างไปอีก
นอกจากนี้ รมช.ประภัตร ยังได้นำถุงยังชีพ เครื่องอุปโภคบริโภค ข้าวสาร อาหารแห้ง ไปมอบให้กับชาวบ้านที่ได้รับผลกระทบจากน้ำท่วม 3 จุด ประกอบด้วยที่ อบต.หนองผักนาก สหกรณ์ออมทรัพย์ หมู่ 5 ตำบลหนองผักนาก และบ้านหนองโรง หมู่ 4 ตำบลหนองผักนาก อำเภอสามชุก กว่า 500 ชุด เพื่อเป็นการช่วยเหลือชาวบ้านเบื้องต้นที่ได้รับผลกระทบจากน้ำท่วม โดยมีเจ้าหน้าที่ อสม.มาช่วยฉีดแอลกอฮอล์ และให้ให้คำแนะนำกับชาวบ้านให้สวมแมสหน้ากากอนามัย เว้นระยะห่าง ตามมาตรการของสาธารณสุขอย่างเคร่งครัด เพื่อป้องกันการแพร่ระบาดโควิด19
วันศุกร์ที่ 29 เมษายน 2565
PM warns business entrepreneurs to increase product prices appropriately according to Ministry of Commerce's regulation
PM warns business entrepreneurs to increase product prices appropriately according to Ministry of Commerce's regulation
April 29, 2022, at 1000hrs, at the Government House, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha expressed concern over the problem of product price hikes, and affirmed the Government’s effort to alleviate people’s plights through the implementation of various measures. Budget, though limited, has been optimized to control manufacturing cost, which normally affects the increase of product prices.
The Prime Minister insisted that the Government has never been idle in addressing problems, especially those regarding labor, minimum wage rate, and energy price hike. He has handed down a policy for concerned agencies to come up with proper measures and solutions to mitigate people’s plights, taking into consideration the readily-available budget, as it is also important not to impose a burden on the future. Priority now is to ensure people’s safety from the COVID-19 pandemic and for them to live a life of self-sufficiency according to their potential.
The Prime Minister also emphasized the importance of policy adjustment according to the change of global context and situation, taking into account related lessons learned. The Government has already come up with policies to accommodate these future changes. Nevertheless, for now, business operators and entrepreneurs are urged to adjust product prices appropriately in accordance with Ministry of Commerce's regulations, and in line with actual manufacturing cost and the inflation situation.
วันจันทร์ที่ 9 สิงหาคม 2564
CAAT ยืนยันเที่ยวบินจากภูเก็ตแซนด์บ็อกซ์ได้รับข้อยกเว้นทำการบินไปยังสนามบินสุวรรณภูมิ
CAAT ออกคำสั่งมีผลตั้งแต่วันที่ 21 กรกฎาคม 2564 ห้ามสายการบินที่ให้บริการผู้โดยสาร (Passenger Flight) ทำการบินเที่ยวบินภายในประเทศรับส่งผู้โดยสารเข้าหรือออกพื้นที่ควบคุมสูงสุดและเข้มงวด (พื้นที่สีแดงเข้ม) ซึ่งเป็นไปตามมาตรการควบคุมโรคของ ศบค.
สืบเนื่องจากกระแสข่าวที่ปรากฏว่านักท่องเที่ยวต่างชาติในโครงการภูเก็ตแซนด์บ็อกซ์ต้องเดินทางโดยรถบัสจากจังหวัดภูเก็ตไปยังสนามบินสุวรรณภูมิเพื่อเดินทางกลับประเทศ สาเหตุเพราะสำนักงานการบินพลเรือนแห่งประเทศไทย (CAAT) ได้ออกคำสั่งมีผลตั้งแต่วันที่ 21 กรกฎาคม 2564 ห้ามสายการบินที่ให้บริการผู้โดยสาร (Passenger Flight) ทำการบินเที่ยวบินภายในประเทศรับส่งผู้โดยสารเข้าหรือออกพื้นที่ควบคุมสูงสุดและเข้มงวด (พื้นที่สีแดงเข้ม) ซึ่งเป็นไปตามมาตรการควบคุมโรคของ ศบค.
CAAT ขอชี้แจงข้อมูลเพิ่มเติมเพื่อความชัดเจน ดังนี้
1. ประกาศเรื่องแนวปฏิบัติสำหรับผู้ดำเนินการสนามบินและผู้ดำเนินการเดินอากาศในเส้นทางการบินภายในประเทศในระหว่างสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ฉบับที่ 3) ออกเมื่อวันที่ 18 กรกฎาคม 2564 ที่กระแสข่าวอ้างถึง นั้นยกเว้นเที่ยวบินที่เกี่ยวข้องกับโครงการพื้นที่นำร่องเปิดประเทศ (แซนด์บ็อกซ์ Sandbox)
2. แม้ขณะนี้ไม่มีเที่ยวบินประจำตามตารางเวลา ให้บริการผู้โดยสารในเส้นทางระหว่างจังหวัดภูเก็ตและกรุงเทพมหานคร แต่ CAAT เปิดให้สายการบินขออนุญาตทำการบินในลักษณะเช่าเหมาลำ (Charter Flight) จากจังหวัดภูเก็ตมายังสุวรรณภูมิได้ แต่ด้วยข้อจำกัดในด้านของจำนวนผู้โดยสารอาจทำให้สายการบินพิจารณาไม่จัดเที่ยวบินไปจังหวัดภูเก็ตเพื่อไปรับนักท่องเที่ยวแซนด์บ็อกซ์ เนื่องจากพิจารณาแล้วอาจจะไม่คุ้มในการปฏิบัติการบิน
3. ปัจจุบันยังมีเที่ยวบินให้บริการจากจังหวัดภูเก็ตไปยังสนามบินอู่ตะเภาฯ จังหวัดระยอง ซึ่ง CAAT ได้ประสานและกำชับสายการบินว่าให้อำนวยความสะดวกกับผู้โดยสาร โดยการจัดรถรับ - ส่งไปยังสนามบินสุวรรณภูมิ เพื่อบรรเทาปัญหาการเดินทางของนักท่องเที่ยวโครงการภูเก็ตแซนด์บ็อกซ์ ระหว่างที่ยังไม่มีสายการบินใดให้บริการเที่ยวบินเช่าเหมาลำในเส้นทางดังกล่าว
วันจันทร์ที่ 21 มิถุนายน 2564
“กอช. ชวนประชาชนที่มีสิทธิสมัครออมเงิน และส่งเงินออมต่อเนื่อง ผ่านคลังจังหวัด และที่ว่าการอำเภอทั่วประเทศ เพื่อไม่พลาดรับเงินสมทบจากรัฐ”
กองทุนการออมแห่งชาติ หรือ กอช. ชวนประชาชนที่มีสิทธิสมัครออมเงิน และชวนสมาชิก ส่งเงินออมสะสมต่อเนื่อง เพื่อรับบำนาญยามเกษียณ ได้ที่หน่วยรับสมัครคลังจังหวัด และที่ว่าการอำเภอทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า จากสถานการณ์โรคติดเชื้อไวรัสโคโรนา 2019 (โควิด-19) สะท้อนให้เห็นถึงการบริหารจัดการเงินเป็นสิ่งสำคัญ กอช. ขอชวนประชาชนสร้างหลักประกันมีเงินออมไว้ใช้หลังเกษียณ โดยการสมัครออมเงินกับ กอช. และชวนสมาชิกส่งเงินออมสะสมต่อเนื่อง ตั้งแต่ 50 บาทต่อปี สูงสุด 13,200 บาทต่อปี พร้อมรับเงินสมทบเพิ่มตามช่วงอายุของสมาชิกสูงสุด 1,200 บาทต่อปี เพียงแสดงบัตรประจำตัวประชาชนได้ที่หน่วยรับสมัคร คลังจังหวัด และที่ว่าการอำเภอทั่วประเทศ ทั้งนี้ สมาชิกสามารถติดตามดูบัญชีเงินออมของตนเอง ได้ที่แอปพลิเคชัน “กอช.” สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันอังคารที่ 16 สิงหาคม 2565
ธ.ก.ส. เร่งช่วยเหลือเกษตรกรที่ประสบภัยน้ำท่วม
ธ.ก.ส. เร่งช่วยเหลือเกษตรกรที่ประสบภัยน้ำท่วมจากพายุมู่หลาน เตรียมสินเชื่อดอกเบี้ย 0% 6 เดือน เพื่อเป็นค่าใช้จ่ายฉุกเฉิน และสินเชื่อฟื้นฟูและพัฒนาคุณภาพชีวิต วงเงิน 12,000 ล้านบาท
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากอิทธิพลพายุมู่หลาน ทำให้เกิดวิกฤติน้ำท่วมในพื้นที่ภาคเหนือ ภาคตะวันออกเฉียงเหนือ และกำลังขยายมาในพื้นที่ภาคกลางส่งผลกระทบต่อการใช้ชีวิตของประชาชน สร้างความเสียหายต่อทรัพย์สินและพื้นที่การเกษตร ซึ่ง ธ.ก.ส.ได้เร่งดำเนินมาตรการเพื่อบรรเทาความเดือดร้อนให้แก่เกษตรกรลูกค้า โดยมอบหมายให้พนักงานในพื้นที่ที่ประสบอุทกภัยออกเยี่ยมเยียนให้กำลังใจลูกค้าและนำถุงยังชีพไปมอบเพื่อช่วยเหลือในเบื้องต้น รวมถึงสำรวจข้อมูลความเสียหายและผลกระทบจากอุทกภัย โดยกรอบการดำเนินงานที่จะเข้าไปดูแลกรณีได้รับความเสียหาย ธ.ก.ส. จะผ่อนผันการชำระหนี้ออกไปไม่เกิน 12 เดือน โดยไม่คิดดอกเบี้ยปรับ และสำหรับเกษตรกรผู้ปลูกข้าวที่ร่วมโครงการประกันภัยข้าวนาปี ปีการผลิต 2565 เมื่อดำเนินการสำรวจพื้นที่การเกษตรแล้วพบว่า มีความเสียหายเป็นไปตามเงื่อนไขของกรมธรรม์ ธ.ก.ส. จะเร่งประสานงานส่วนงานที่เกี่ยวข้อง เพื่อให้ชดเชยความเสียหายโดยเร็วต่อไป
นอกจากนี้ ธ.ก.ส. ยังพร้อมสนับสนุนสินเชื่อเพื่อเป็นค่าใช้จ่ายในชีวิตประจำวันและค่าใช้จ่ายจำเป็นฉุกเฉิน เช่น ค่าอุปโภคและบริโภคที่จำเป็น อัตราดอกเบี้ย 0% 6 เดือน เดือนที่ 7 คิดอัตราดอกเบี้ย MRR คือ 6.50% วงเงินรายละไม่เกิน 50,000 บาท และสินเชื่อฟื้นฟูและพัฒนาคุณภาพชีวิต เพื่อเป็นค่าซ่อมแซมบ้านเรือนและทรัพย์สิน ค่าซ่อมเครื่องมือและอุปกรณ์การเกษตรที่ได้รับความเสียหาย ค่าใช้จ่ายในการทำการเกษตรรอบใหม่ วงเงินรายละไม่เกิน 500,000 บาท อัตราดอกเบี้ย MRR-2 (ปัจจุบัน MRR = 6.50) จึงขอให้เกษตรกรอย่ากังวลในช่วงสถานการณ์ที่เกิดขึ้น โดย ธ.ก.ส. พร้อมเข้าไปดูแลและช่วยเหลืออย่างเต็มที่ และขอให้โปรดระมัดระวังมิจฉาชีพที่มักจะใช้โอกาสจากความเดือดร้อนของพี่น้องเกษตรกรเข้ามาหลอกลวง โดยแอบอ้างใช้สัญลักษณ์โลโก้ ธ.ก.ส. เพื่อสร้างความเข้าใจผิด ให้เข้ามากู้เงิน หรือหลอกให้โอนค่าธรรมเนียม เพื่อแลกกับการใช้บริการสินเชื่อ หรือโอนค่าประกันภัยจาก ธ.ก.ส. ทั้งนี้ ธ.ก.ส. ไม่มีนโยบายจ่ายสินเชื่อผ่านสื่อโซเซียลหรือแอปพลิเคชันต่าง ๆ ซึ่งผู้ที่สนใจสามารถติดต่อขอสินเชื่อได้ที่ ธ.ก.ส.สาขาในพื้นที่ ตั้งแต่บัดนี้เป็นต้นไป
วันพฤหัสบดีที่ 30 มิถุนายน 2565
ศบค. เผย สธ. ติดตามกรณีเชื้อกลายพันธุ์ BA.4 - BA.5 อย่างต่อเนื่อง ผู้ติดเชื้อส่วนใหญ่เป็นผู้ที่เดินทางมาจากต่างประเทศ เบื้องต้นยังไม่มีการปรับมาตรการ
ศบค. เผย สธ. ติดตามกรณีเชื้อกลายพันธุ์ BA.4 - BA.5 อย่างต่อเนื่อง ผู้ติดเชื้อส่วนใหญ่เป็นผู้ที่เดินทางมาจากต่างประเทศ เบื้องต้นยังไม่มีการปรับมาตรการ ยืนยัน ปัจจุบันการแพร่ระบาดในประเทศยังคงเป็นสายพันธุ์โอไมครอน
วันนี้ (30 มิถุนายน 2565) 12.30 ณ โถงกลาง ตึกสันติไมตรี ทำเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้กล่าวถึงกรณีเชื้อกลายพันธ์ BA.4 - BA.5 ว่า ณ ขณะนี้ กระทรวงสาธารณสุขและกรมวิทยาศาสตร์การแพทย์ ได้ติดตามสถานการณ์อย่างใกล้ชิด ปัจจุบันมีรายงานว่าผู้ติดเชื้อสายพันธุ์นี้ส่วนมากจะเป็นผู้ที่เดินทางมาจากต่างประเทศ มีการพบการติดเชื้อในประชากรไทยบ้าง แต่เป็นสัดส่วนที่น้อยกว่ามาก โดยสายพันธุ์ที่มีการแพร่ระบาดในประเทศไทยปัจจุบันยังคงเป็นสายพันธุ์โอไมครอน ปัจจุบันจากการติดตามข้อมูลจากองค์การอนามัยโลกยังไม่พบว่าสายพันธุ์ BA.4 - BA.5 มีความรุนแรงเทียบเท่าสายพันธุ์เดลต้า ยืนยันกระทรวงสาธารณสุข และ ศบค. ชุดเล็ก จะทำการติดตามสถานการณ์การแพร่ระบาดของเชื้อกลายพันธุ์ BA.4 - BA.5 อย่างต่อเนื่อง อย่างไรก็ตาม ในเบื้องต้นยังไม่มีการปรับมาตรการที่แตกต่างจากสรุปของที่ประชุม ศบค. ชุดใหญ่ในช่วง 2 สัปดาห์ที่ผ่านมา ซึ่งหากต้องมีการปรับเปลี่ยนอย่างไร ต้องมีการนำเสนอในที่ประชุม ศบค. ชุดใหญ่ ในวันที่ 8 กรกฎาคม นี้
วันพฤหัสบดีที่ 4 สิงหาคม 2565
รัฐมนตรีว่าการกระทรวงยุติธรรม เร่งกรมราชทัณฑ์ ส่งผู้ต้องขังออกทำงาน ให้ทันต่อความต้องการ หลังเอกชนกว่า 50 บริษัท ต้องการจ้างงาน 1 พันคน
รัฐมนตรีว่าการกระทรวงยุติธรรม เร่งกรมราชทัณฑ์ ส่งผู้ต้องขังออกทำงาน ให้ทันต่อความต้องการ หลังเอกชนกว่า 50 บริษัท ต้องการจ้างงาน 1 พันคน สั่ง บูรณาการร่วม”คุมประพฤติ”เตรียมติดกำไลอีเอ็มให้พร้อม หวังทำงานเร็วขึ้น หลังตั้งกรมใหม่ยังทำได้ช้า
วันที่ 4 สิงหาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าโครงการนิคมอุตสาหกรรมราชทัณฑ์ว่า ตนได้เรียกทุกหน่วยงานที่เกี่ยวข้องมาหารือ เพื่อเพิ่มความคล่องตัวในการส่งผู้ต้องขังออกไปทำงาน พร้อมสั่งการให้บูรณาการร่วมกับกรมคุมประพฤติ ที่เป็นหน่วยงานรับผิดชอบเรื่องกำไลอีเอ็ม เพราะการจะส่งผู้ต้องขังออกไปทำงาน ต้องติดกำไลอีเอ็ม เพื่อควบคุมในเรื่องของความปลอดภัย
นายสมศักดิ์ กล่าวอีกว่า เรื่องนี้ เราจะแก้ปัญหาที่สุมเอาไว้ คือ ผู้ต้องขังจำนวนไม่น้อยเมื่อพ้นโทษ ก็จะออกไปทำผิดซ้ำ ดังนั้น กระทรวงยุติธรรม ต้องปรับเป็นกระทรวงกึ่งหางาน เพื่อสร้างงาน สร้างอาชีพ ให้กับผู้ต้องขังที่ใกล้จะพ้นโทษแล้ว เพราะจากข้อมูลพบว่า สาเหตุที่ผู้พ้นโทษ กลับไปทำผิดซ้ำ เนื่องจากไม่มีงานทำ สังคมไม่ยอมรับ จึงเลือกทางผิดแบบเดิม
“ตอนนี้ เราสามารถส่งผู้ต้องขัง ใส่กำไลอีเอ็ม ออกไปทำงานได้แล้ว แต่ยังได้จำนวนไม่มาก จึงต้องเร่งให้กรมราชทัณฑ์ พิจารณาผู้ต้องขังให้ทันต่อความต้องการของผู้ประกอบการ เพราะขณะนี้ มีผู้ประกอบการกว่า 50 บริษัท ต้องการจ้างงานกว่า 1 พันคน ดังนั้น ต้องรีบประสานกรมคุมประพฤติ ให้เตรียมพร้อมเรื่องกำไลอีเอ็ม และประสานกับผู้ประกอบการล่วงหน้า ซึ่งกรมราชทัณฑ์ ต้องพยายามลดขั้นตอน และทุกอย่างจะเร็วขึ้น ” รมว.ยุติธรรม กล่าว
นายสมศักดิ์ กล่าวอีกว่า ขณะนี้ เรามีองค์กรที่พร้อม เพียงแต่ยังไม่สามารถขับเคลื่อนได้ทุกกิ่ง โดยในตอนต้น คนยังไม่เยอะ เรายังสามารถบูรณาการร่วมกันทุกหน่วยงานไหว แต่ถ้าเริ่มมีอัตราการจ้างงานที่สูง ก็อาจจะต้องตั้งเป็นกรม เพื่อให้มีการบริหารจัดการที่เป็นระบบมากขึ้น และรวดเร็ว แต่ตอนนี้ ตนอยากให้ดึงภาคเอกชน เข้ามาช่วยเหลือก่อน ซึ่งจะทำให้การทำงานของเราเร็วขึ้นมาก ส่วนอนาคตหากกำไลอีเอ็ม ไม่เพียงพอ ก็ขอให้หน่วยงานที่เกี่ยวข้อง เร่งศึกษาว่า เราจะทำลักษณะใดได้บ้าง เพราะตนต้องการแก้ปัญหานี้ แบบยั่งยืน โดยหากผู้ต้องขังมีงานทำในช่วงใกล้พ้นโทษ ก็จะมีเงินทุนติดตัว ไปประกอบอาชีพในอนาคตได้ ซึ่งจะช่วยลดการกลับไปกระทำผิดซ้ำได้อย่างเป็นรูปธรรม
วันจันทร์ที่ 9 สิงหาคม 2564
เปิดแล้ว!! ศูนย์ฉีดวัคซีนแคมป์คนงาน ที่สนามไทย-ญี่ปุ่น ดินแดง และลุมพินีทาวเวอร์ ถ.วิภาวดี 9 – 31 ส.ค.นี้
เปิดแล้ว!! ศูนย์ฉีดวัคซีนแคมป์คนงาน ที่สนามไทย-ญี่ปุ่น ดินแดง และลุมพินีทาวเวอร์ ถ.วิภาวดี 9 – 31 ส.ค.นี้
เมื่อวันที่ 9 สิงหาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตามที่รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรี และ รมว.กลาโหม และ ท่าน พล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ได้มีความห่วงใยพี่น้องผู้ใช้แรงงาน และประชาชนทั่วไปจากสถานการณ์การระบาดของโรคโควิด-19 และกำหนดให้การฉีดวัคซีนเป็นวาระแห่งชาตินั้น ในส่วนของกระทรวงแรงงานได้ดำเนินการตามมาตรการปิดแคมป์คนงานเป็นเวลา 1 เดือน โดยมีเป้าหมายดำเนินการฉีด 3,500 คนต่อวัน จากแคมป์คนงานในพื้นที่กรุงเทพมหานครทั้งหมด 611 แคมป์ คนงาน 83,082 คน เป็นคนไทย 32,471 คน ต่างด้าว 50,611 คน
นายสุชาติ กล่าวต่อว่า ในวันนี้เป็นวันแรกที่กระทรวงแรงงาน โดยโรงพยาบาลในเครือประกันสังคมกระทรวงมหาดไทย โดยกรุงเทพมหานคร ได้เปิดศูนย์ฉีดวัคซีนแคมป์คนงานที่อาคารกีฬาเวสน์ 1 ศูนย์เยาวชนกรุงเทพมหานคร (ไทย – ญี่ปุ่น) เขตดินแดง กรุงเทพมหานคร มีศักยภาพการฉีดวันละ 2,000 คน มีทีมแพทย์พยาบาลจากโรงพยาบาลวิชัยเวชอินเตอร์เนชั่นแนล สมุทรสาครให้การดูแลการฉีด และอีกศูนย์ที่อาคารลุมพินี ทาวเวอร์ ถนนวิภาวดี แขวงจอมพล เขตจตุจักร กรุงเทพมหานคร มีศักยภาพการฉีด 1,500 คนต่อวัน มีทีมแพทย์ พยาบาล เภสัชกร และบุคลากรทางการแพทย์จากโรงพยาบาลเกษมราษฎร์ อินเตอร์ สนับสนุนในการฉีดวัคซีนโควิด-19 สำหรับศูนย์ฉีดวัคซีนแคมป์คนงานทั้งสองแห่งจะให้บริการตั้งแต่วันที่ 9 – 31 สิงหาคมนี้ เว้นวันหยุดเสาร์ – อาทิตย์
“การฉีดวัคซีนโควิด-19 ในแคมป์คนงาน เป็นหนึ่งในมาตรการที่กระทรวงแรงงาน ให้การป้องกันรักษาโดยเร่งรัดการฉีดวัคซีนให้แก่คนงานในแคมป์ตามนโยบายรัฐบาล เพื่อควบคุมการแพร่ระบาดของโควิด-19 และสร้างภูมิคุ้มกันหมู่ในกลุ่มคนงาน เป็นการสร้างความมั่นใจให้พี่น้องประชาชนทั่วไปที่อยู่อาศัยบริเวณชุมชนรายรอบแคมป์คนงาน เพื่อสร้างความเข้มแข็งให้ภาคแรงงาน ผู้ประกอบการสามารถเดินหน้าธุรกิจต่อไปได้”นายสุชาติ กล่าวในท้ายสุด
วันพุธที่ 30 มิถุนายน 2564
รัฐมนตรีว่าการกระทรวงยุติธรรม เตรียมลงพื้นที่สุโขทัย 2 กรกฎาคมนี้ เจรจาเจ้าหนี้-พบ 4 แม่เฒ่าอีกครั้ง ลั่นไม่ยอมแพ้ เดินหน้าทำให้ดีที่สุด
นายสมศักดิ์ เทพสุทิน รัฐมนตรีว่าการกระทรวงยุติธรรม เตรียมลงพื้นที่สุโขทัย 2 กรกฎาคมนี้ เจรจาเจ้าหนี้-พบ 4 แม่เฒ่าอีกครั้ง ลั่นไม่ยอมแพ้ เดินหน้าทำให้ดีที่สุด
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนจะเดินทางลงพื้นที่ จังหวัดสุโขทัย อีกครั้งในวันที่ 2 กรกฎาคม เพื่อเจรจากับ นางนิตยา จิวตระกูล เจ้าของที่ดินและโจทย์ที่ฟ้อง 4 แม่เฒ่า คือ นางโปรย อนุเคราะห์ อายุ 94 ปี นางสาวศรีนวล ทิมแย้ม อายุ 82 ปี นางสาวแฉล้ม ทิมแย้ม อายุ 80 ปี และนางตะล่อม ทิมแย้ม อายุ 77 ปี แต่หากการเจรจาครั้งนี้ไม่เป็นผลอาจจะต้องพายายทั้ง 4 คนเข้าบ้านใหม่ในสัปดาห์นี้ แต่หากสำเร็จ ยายจะได้อยู่บ้านเดิม โดยหลังจากที่ตนได้ลงไปเจรจรากับเจ้าหนี้ เมื่อวันที่ 26 มิถุนายนไปแล้วครั้งหนึ่งแต่ยังไม่เป็นผล ตนยังไม่ยอมแพ้ จะเดินหน้าทำให้ดีที่สุด โดยระหว่างที่เดินทางกลับมาตนได้หารือกับเจ้าหนี้ และธนาคารต่างๆ เพื่อหาที่ดินที่เหมาะสม การดำเนินการครั้งนี้จะทำให้ดีที่สุด หลังตนทราบมาว่า ยายทั้ง 4 คน ยังคงอยู่ในอาการซึมเศร้า นอกจากนี้ในส่วนของคณะทำงานของอำเภอและท้องที่ได้ดำเนินการประชุมและเปิดบัญชีสำหรับสงเคราะห์คุณยายทั้ง 4 เรียบร้อยและเตรียมข้อมูลทั้งหมดเพื่อพูดคุยกัน ในวันที่ 3 กรกฎาคม ต่อไป
วันพฤหัสบดีที่ 13 มกราคม 2565
ไทย-ญี่ปุ่น ร่วมมือด้านพลังงาน
วันพฤหัสบดีที่ 13 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (13 ม.ค.65) พลเอก ประยุทธ์ จันทร์โอชา นายกรัฐมนตรี เป็นสักขีพยานในการลงนามในบันทึกความร่วมมือว่าด้วยการเป็นหุ้นส่วนด้านพลังงานระหว่างกระทรวงพลังงานแห่งราชอาณาจักรไทย กับกระทรวงเศรษฐกิจ การค้า และอุตสาหกรรมของประเทศญี่ปุ่น เพื่อกำหนดทิศทางและกรอบความร่วมมือด้านพลังงานของทั้ง 2 ประเทศให้ชัดเจน ประกอบด้วย การร่วมมือด้านน้ำมันและก๊าซ ไฟฟ้า พลังงานทดแทนและการอนุรักษ์พลังงาน พลังงานนิวเคลียร์ นวัตกรรม เทคโนโลยี และพลังงานอัจฉริยะ เทคโนโลยีการลดก๊าซคาร์บอนไดออกไซด์ และด้านอื่น ๆ โดยรูปแบบของความร่วมมือ เช่น การแลกเปลี่ยนข้อมูล การฝึกอบรม การส่งเสริมการลงทุน และการทำ Roadmap มุ่งสู่เป้าหมายการปล่อยก๊าซคาร์บอนไดออกไซด์เป็นศูนย์ ในปี ค.ศ.2050
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 30 ตุลาคม 2564
รองปลัดกระทรวงเกษตรและสหกรณ์ ร่วมประชุมคณะกรรมการผังเมือง ครั้งที่ 3/2564
รองปลัดกระทรวงเกษตรและสหกรณ์ ร่วมประชุมคณะกรรมการผังเมือง ครั้งที่ 3/2564
วันศุกร์ที่ 29 ตุลาคม 2564 นายประยูร อินสกุล รองปลัดกระทรวงเกษตรและสหกรณ์ ประชุมคณะกรรมการผังเมือง ครั้งที่ 3/2564 โดยมีนายนิรัตน์ พงษ์สิทธิถาวร รองปลัดกระทรวงมหาดไทย เป็นประธาน ผ่านระบบวิดีทัศน์ทางไกล (Video Conference) จากห้องประชุมกรมโยธาธิการผังเมือง โดยมีสาระสำคัญในการประชุม ดังนี้
1) รับทราบรายงานผลการดำเนินงานของคณะอนุกรรมการผังเมือง
2) รับทราบรายงานผลการแต่งตั้งกรรมการผู้ทรงคุณวุฒิในคณะกรรมการผังเมืองเพื่อพิจารณาคำร้องฯ (เพิ่มเติม) มาตรา 82
3) รับทราบรายงานผลการแต่งตั้งกรรมการผู้ทรงวุฒิในคณะกรรมการผังเมืองจังหวัด (เพิ่มเติม) ตามมาตรา 85 (2)
4) รับทราบรายงานผลการประกาศใช้บังคับระเบียบคณะกรรมการผังเมืองว่าด้วยหลักเกณฑ์และวิธีการเกี่ยวกับผู้มีส่วนได้เสียที่จะมีสิทธิ์ยื่นคำร้อง การยื่นคำร้อง และวิธีพิจารณาคำร้องเกี่ยวกับการวางและจัดทำผังเมืองรวม พ.ศ. 2564
5) รับทราบรายงานผังเมืองรวมชุมชนที่ปิดประกาศ 90 วัน (ตามมาตรา 23) และ 30 วัน (ตามมาตรา 26/1) แห่งพระราชบัญญัติการผังเมือง พ.ศ. 2518 และที่แก้ไขเพิ่มเติม (ฉบับที่ 4) พ.ศ. 2558 แล้ว ไม่มีคำร้อง
6) รับรองรายงานผังเมืองรวมจังหวัดที่ปิดประกาศ 30 วันแล้ว ไม่มีผู้มีส่วนได้เสียแสดงข้อคิดเห็น ตามมาตรา 35 แห่งพระราชบัญญัติการผังเมือง พ.ศ. 2562
7) พิจารณาการดำเนินการตามมาตรา 110 แห่งพระราชบัญญัติการผังเมือง พ.ศ. 2562
8) พิจารณาการกำหนดระยะเวลาการประเมินผลการเปลี่ยนแปลงสภาพการณ์และสิ่งแวดล้อมการใช้บังคับผังเมืองรวม
9) พิจารณาการขอความเห็นชอบรายงานการประเมินผลกฎกระทรวงให้ใช้บังคับผังเมืองรวมชุมชน ตามมาตรา 34
วันจันทร์ที่ 11 เมษายน 2565
รัฐบาลเตรียมพร้อมรับมืออากาศแปรปรวน มั่นใจสถานการณ์น้ำไม่ท่วมซ้ำรอยปี 54 แน่นอน
รัฐบาลเตรียมพร้อมรับมืออากาศแปรปรวน มั่นใจสถานการณ์น้ำไม่ท่วมซ้ำรอยปี 54 แน่นอน
วันที่ 11 เมษายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า จากสภาพอากาศแปรปรวน มีฝนตกหนักและอากาศหนาวเย็นในช่วงต้นเดือน เม.ย.65 ที่ผ่านมา ซึ่งสถานการณ์คล้ายคลึงกับเมื่อปี 54 จนทำให้หลายฝ่ายเกิดความกังวลเกี่ยวกับสถานการณ์น้ำในช่วงฤดูฝนที่กำลังมาถึง อาจซ้ำรอยมหาอุทกภัยน้ำท่วมใหญ่ในปี 2554 ในเรื่องนี้ กองอำนวยการน้ำแห่งชาติ (กอนช.) รายงานว่า การคาดการณ์ปริมาณฝนช่วงน้ำหลากยังต่ำกว่าค่าปกติ และแหล่งน้ำยังสามารถเก็บน้ำได้อีกจำนวนมาก ขอให้ประชาชนเชื่อมั่นมาตรการเตรียมความพร้อมรับมือฤดูฝนของรัฐบาล จะไม่เกิดเหตุการณ์น้ำท่วมซ้ำรอยปี 2554 อย่างแน่นอน
ทั้งนี้ กอนช. ได้ติดตามสภาพภูมิอากาศอย่างต่อเนื่องพบว่า อากาศค่อนข้างแปรปรวนตั้งแต่ช่วงเดือน ม.ค.-มี.ค. 65 มีปริมาณฝนตกมากกว่าค่าปกติ 107% เช่นเดียวกับปริมาณฝนในช่วงเดือน เม.ย. 65 และ มิ.ย. 65 ที่กรมอุตุนิยมวิทยาได้คาดการณ์ปริมาณฝนจะตกมากกว่าค่าปกติ สำหรับเดือน พ.ค. 65 และช่วงเดือน ก.ค.-ก.ย.6 5 ซึ่งเป็นช่วงที่เกิดภาวะน้ำท่วมใหญ่ในปี 54 คาดการณ์ปริมาณฝนจะตกน้อยกว่าค่าเฉลี่ยปกติ และน้อยกว่าปริมาณฝนที่ตกในปี 54
สำหรับปริมาณน้ำต้นทุนในแหล่งน้ำต่าง ๆ ทั่วประเทศ ช่วงต้นเดือน เม.ย. 65 มีปริมาณ 58,525 ล้าน ลบ.ม. หรือ 62 % ของปริมาณการกักเก็บ สามารถรองรับน้ำหลากได้อีกถึง 28,000 ล้าน ลบ.ม. โดยเฉพาะในลุ่มน้ำที่สำคัญ ได้แก่ ลุ่มน้ำเจ้าพระยา ลุ่มน้ำมูล และลุ่มน้ำชี รวมถึงแหล่งน้ำธรรมชาติ ได้มีการเตรียมการขุดลอกเพื่อรองรับน้ำหลาก อีกทั้งแหล่งน้ำที่มีการพัฒนาเพิ่มเติมในช่วงปี 63-64 ที่ได้รับการสนับสนุนงบกลางจากรัฐบาลที่กระจายอยู่ทั่วประเทศกว่า 2.6 หมื่นแห่ง ถือเป็นอีกส่วนสำคัญที่จะเข้ามาช่วยเก็บกักน้ำฝนชะลอน้ำหลากได้เช่นกัน ดังนั้น หากพิจารณาจากปริมาณฝนที่จะตก และขีดความสามารถในการกักเก็บน้ำของแหล่งน้ำที่มีอยู่แล้ว สถานการณ์น้ำในปีนี้จะไม่ซ้ำรอยหรือเกิดวิกฤตเหมือนปี 2554
“นายกรัฐมนตรีกำชับหน่วยงานที่เกี่ยวข้องให้บูรณาการ และติดตามการดำเนินงานอย่างต่อเนื่อง พร้อมทั้งให้เร่งรัดการจัดทำแผนปฏิบัติการของแต่ละหน่วยงานให้แล้วเสร็จก่อนที่จะเข้าสู่ฤดูฝนปี 65 เพื่อเป็นการเตรียมพร้อมรับมือและสร้างความมั่นใจให้กับประชาชนว่า สถานการณ์น้ำปีนี้จะไม่เหมือนปี 54 อย่างแน่นอน” นางสาวรัชดาฯ ย้ำ
วันพุธที่ 2 มีนาคม 2565
PM profoundly appreciates King of Saudi Arabia's benevolence for gifting 50,060 copies of Holy Qur’an to Thai Muslims
PM profoundly appreciates King of Saudi Arabia's benevolence for gifting 50,060 copies of Holy Qur’an to Thai Muslims
March 1, 2022, Government Spokesperson Thanakorn Wangboonkongchana disclosed that Prime Minister and Defense Minister Gen Prayut Chan-o-cha expressed profound appreciation toward King Salman bin Abdulaziz Al Saud of the Kingdom of Saudi Arabia for gifting 50,060 copies of the Holy Qur’an, in various sizes and translations, to Thailand. The handover ceremony was held on February 26, 2022 in Bangkok.
The Ministry of Islamic Affairs, Dawah and Guidance, represented by the King Fahd Complex for the Printing of the Holy Qur’an, handed over the copies of the Holy Qur’an in the context of efforts to deliver the gift to Muslims around the world before the holy month of Ramadan for this year. The gift is an extension of what was sent to Thailand in the past years,which also coincides with the development of bilateral relations between Thailand and Saudi Arabia.The Holy Qur’an has been translated into 76 languages. The King Fahd Complex has increased its production rate by more than 100%, from seven million copies to 20 million copies annually in high quality, noting that by the end of 2021, the complex produced more than 345 million copies, of which more than 320 million copies were distributed as a gift from the Kingdom of Saudi Arabia to Muslims around the world.
According to the Government Spokesperson, the gifting of the Holy Qur’an reflects cordial relations and cooperation between the two countries, especially in social dimension, and the recognition of Thailand’s role among the international Muslim community. This is in line with the Prime Minister’s policy to promote peaceful coexistence and multiculturalism, as well as reconciliation and freedom.
In addition, the launching of Saudia Airlines’ first direct flight to Thailand underscores success of the Prime Minister’s official visit to Saudi Arabia on January 25, 2022. The flight arrived at Suvarnabhumi Airport at 1805hrs on February 28, 2022 with 71 on-board passengers, who have undergone strict public health procedure. The direct flights will open new opportunities for tourism businesses in Thailand from Middle Eastern and European visitors, and promote the country as a regional transit hub.
วันจันทร์ที่ 27 กันยายน 2564
​PM led cabinet members and MPs to Sukhothai to visit flood-affected victims
​PM led cabinet members and MPs to Sukhothai to visit flood-affected victims
September 26, 2021, at 10.15 hrs, Prime Minister and Defense Minister Gen. Prayut Chan-o-cha, concerned ministers and MPs took a field trip to Sukhothai province to give moral support and relief bags to flood-affected victims in Si Samrong district’s Wangyai and Ban Rai sub-districts.
The Prime Minister visited Wangyai sub-district’s Ban Khlong Chad and Ban Rai sub-district’s Wat Donchan Temple to talk to the local people who have been affected by flash flood, and gave them moral support. He also ordered concerned agencies to immediately explore the damages, and provide relief and remedies to the affected people.
The Prime Minister added that he and the delegation came today on behalf of the cabinet with great concern over the wellbeing of everyone regardless of which political factors they side. He also warned them to be careful of poisonous animals that come with flood.
The Prime Minister, then, headed to Wat Ban San Temple to pay respect to sacred Buddha images before being reported on the flood disaster situation in Sukhothai province from representatives of the local agencies.
วันจันทร์ที่ 11 เมษายน 2565
ออมสิน ผลักดันนโยบายรัฐบาล โครงการ สร้างงาน สร้างอาชีพ 3 เดือน ให้สินเชื่อแล้ว 30,000 ราย พร้อมเดินหน้าจับมือกว่า 50 แฟรนไชส์ ร่วมช่วยคนตกงาน
ตามที่รัฐบาลได้มอบหมายให้ธนาคารออมสินดำเนินโครงการออมสินสร้างงานสร้างอาชีพ เพื่อช่วยฟื้นฟูและช่วยเหลือประชาชนผู้ตกงานหรือขาดรายได้ อันเนื่องมาจากการแพร่ระบาดของโควิด-19 ช่วง 3 เดือนที่ผ่านมาได้อนุมัติสินเชื่อหรือให้เงินทุนไปแล้ว 1,447 ล้านบาท
นายวิทัย รัตนากร ผู้อำนวยการธนาคารออมสิน เปิดเผยว่า ตามที่รัฐบาลโดย พลเอกประยุทธ์ จันทร์โอชา นายกรัฐมนตรี ได้มอบหมายให้ธนาคารออมสินดำเนินโครงการออมสิน สร้างงาน สร้างอาชีพ เพื่อช่วยฟื้นฟูและช่วยเหลือประชาชนผู้ตกงานหรือขาดรายได้ อันเนื่องมาจากการแพร่ระบาดของโควิด-19 ภายใต้แนวคิด “4 ให้” คือ ให้ทักษะ ให้เงินทุน ให้อุปกรณ์ และ ให้พื้นที่ค้าขาย ที่ได้เปิดตัวไปเมื่อวันที่ 27 ธันวาคม 2564 โดยความคืบหน้าโครงการ ในช่วง 3 เดือนที่ผ่านมาได้อนุมัติสินเชื่อหรือให้เงินทุนไปแล้ว 1,447 ล้านบาท รวมประมาณ 30,000 ราย ประกอบด้วยผู้ประกอบการรายย่อย ธุรกิจขนาดเล็ก ร้านค้าปลีกค้าส่ง โชห่วย ผู้ขับรถแท็กซี่/รถตู้สาธารณะ ค้าขายสินค้าออนไลน์ รวมถึงร้านค้าธุรกิจแฟรนไชส์ ขณะที่มีการให้ทักษะหรือฝึกอบรมอาชีพกว่า 15,000 ราย จากเป้าหมายมีผู้อบรมตลอดปี 2565 รวม 50,000 ราย อีกทั้งยังมีความคืบหน้าล่าสุดคือ ได้ร่วมกับเจ้าของธุรกิจ 57 แฟรนไชส์ ในการให้ความรู้ให้ทักษะสำหรับการประกอบอาชีพ โดยผู้ที่สนใจ สามารถเข้าไปติดตามชม หรือเลือกซื้อธุรกิจแฟรนไชส์ได้ที่เว็บไซต์ธนาคารออมสิน www.gsb.or.th ซึ่งมีทั้งธุรกิจอาหาร เครื่องดื่ม ธุรกิจบริการและสถาบันกวดวิชา มีราคาแฟรนไชส์ตั้งแต่ 3,000 บาทขึ้นไป สำหรับผู้ที่ผ่านคุณสมบัติ สามารถนำใบผ่านสิทธิจากเจ้าของเฟรนไชส์ไปยื่นกู้สินเชื่อสร้างงานสร้างอาชีพ เพื่อเป็นทุนตั้งต้นธุรกิจ สร้างอาชีพ มีรายได้ ต่อไปได้
ทั้งนี้ สินเชื่อสร้างงานสร้างอาชีพ ให้กู้สำหรับผู้เริ่มประกอบอาชีพ/ผู้ประกอบการรายย่อย/ผู้ขับขี่รถสาธารณะ ที่ผ่านการฝึกอบรมจากหน่วยงานภาครัฐ/เอกชน ที่มีความน่าเชื่อถือ หรือ มีประสบการณ์ในการประกอบอาชีพดังกล่าวมาแล้ว วงเงินให้กู้ตั้งแต่ 50,000-300,000 บาท อัตราดอกเบี้ย 3.99% (Effective Rate) ต่อปี ตลอดอายุสัญญาเงินกู้ ระยะเวลาชำระคืนเงินกู้ไม่เกิน 5 ปี ปลอดชำระ 6 งวดแรก สามารถลงทะเบียน ได้ที่เว็บไซต์ธนาคารออมสิน www.gsb.or.th หรือติดต่อที่สาขาธนาคารทั่วประเทศ ตั้งแต่วันนี้ถึงวันที่ 30 กันยายน 2565 หรือจนกว่าจะครบจำนวนวงเงินโครงการ
อนึ่ง โครงการ ออมสิน สร้างงาน สร้างอาชีพ ถือเป็นความตั้งใจของธนาคารออมสิน ธนาคารเพื่อสังคม ที่มุ่งให้ประชาชนสร้างเสริมทักษะอาชีพได้ด้วยความสามารถของตัวเอง มองหาโอกาสใหม่ ปรับเปลี่ยนวิกฤติให้เป็นโอกาส และร่วมกันก้าวผ่านความยากลำบากนี้ไปด้วยกัน
https://www.gsb.or.th/news/gsbpr8-65/
วันอังคารที่ 29 มีนาคม 2565
ครม.ไฟเขียวยกเว้นค่าผ่านทางทางหลวงพิเศษหมายเลข 7 และหมายเลข 9 ในช่วงเทศกาลสงกรานต์ คาดทำให้รัฐสูญเสียรายได้ประมาณ 147 ล้านบาท
ครม.ไฟเขียวยกเว้นค่าผ่านทางทางหลวงพิเศษหมายเลข 7 และหมายเลข 9 ในช่วงเทศกาลสงกรานต์ คาดทำให้รัฐสูญเสียรายได้ประมาณ 147 ล้านบาท และครม.ยังรับทราบกทพ.ยกเว้นค่าผ่านทางทางพิเศษบูรพาวิถีและทางพิเศษกาญจนาภิเษก(บางพลี-สุขสวัสดิ์)
วันที่ 29 มีนาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างกฎกระทรวงยกเว้นค่าธรรมเนียมการใช้ยานยนต์บนทางหลวงพิเศษหมายเลข 7 สายกรุงเทพมหานคร-บ้านฉาง ตอนกรุงเทพมหานคร-เมืองพัทยา รวมทางแยกไปบรรจบทางหลวงแผ่นดินหมายเลข 34 (บางวัว) ทางแยกเข้าชลบุรี ทางแยกเข้าท่าเรือแหลมฉบัง ทางแยกเข้าพัทยา และตอนบ้านหนองปรือ-บ้านฉาง รวมทางแยกไปบรรจบทางหลวงแผ่นดินหมายเลข 3 (บ้านอำเภอ) และทางหลวงพิเศษหมายเลข 9 สายวงแหวนรอบนอกกรุงเทพมหานคร(ถนนกาญจนาภิเษก)ตอนพระประแดง-บางแค ช่วงพระประแดง-ต่างระดับบางขุนเทียน และตอนบางปะอิน-บางพลี ในช่วงเทศกาลสงกรานต์ปี 2565 นี้ ตั้งแต่เวลา 00.01 นาฬิกาของวันที่ 12 เมษายน ถึงเวลา 24.00นาฬิกา ของวันที่ 18 เมษายน 2565 เพื่อแก้ไขปัญหาจราจรและอำนวยความสะดวกให้แก่ประชาชนในการเดินทางบนทางหลวงพิเศษในช่วงเทศกาลดังกล่าว
ทั้งนี้เนื่องจากวันหยุดราชการประจำปีกำหนดให้วันที่ 13-15 เมษายน 2565 เป็นวันหยุดสงกรานต์ ทำให้มีวันหยุดต่อเนื่องตั้งแต่วันที่ 13-17 เมษายน 2565 รวม 5 วัน ซึ่งคาดหมายว่าจะมีประชาชนจำนวนมากเดินทางกลับภูมิลำเนาเป็นผลให้การจราจรติดขัดในทุกสายทางที่ออกและเข้ากรุงเทพมหานครและปริมณฑล โดยเฉพาะหน้าด่านเก็บค่าผ่านทางจะมีปัญหาการจราจรติดขัดหลายกิโลเมตร เนื่องจากประชาชนรอชำระค่าธรรมเนียมผ่านทาง โดยคาดว่าจะทำให้รัฐสูญเสียรายได้ประมาณ 147 ล้านบาท โดยคาดการณ์จากปริมาณจราจรช่วงการดำเนินมาตรการดังกล่าวประมาณ 4,190,425 คัน แต่จะก่อให้เกิดผลประโยชน์ตอบแทนทางด้านเศรษฐกิจประเมินเป็นมูลค่าเงินได้ประมาณ 205 ล้านบาท ซึ่งประเมินจากมูลค่าการประหยัดค่าใช้จ่ายการใช้รถและมูลค่าจากการประหยัดเวลาในการเดินทาง
นอกจากนี้ยังมีผลประโยชน์ที่ไม่สามารถประเมินเป็นมูลค่าเงินได้รวมอยู่ด้วย เช่น ความสะดวก รวดเร็ว และความปลอดภัยในการเดินทาง เป็นปัจจัยสนับสนุนต่อการเดินทางเพื่อการท่องเที่ยว และลดมลพิษทางอากาศ
นอกจากนี้ครม.ยังได้รับทราบกรณีการทางพิเศษแห่งประเทศไทยยกเว้นการเก็บค่าผ่านทางพิเศษในช่วงเทศกาลสงกรานต์ปีนี้ด้วยเช่นกัน โดยยกเว้นค่าผ่านทางพิเศษของทางพิเศษบูรพาวิถี(ทางพิเศษสายบางนา-ชลบุรี) ทางยกระดับด้านทิศใต้สนามบินสุวรรณภูมิเชื่อมทางพิเศษบูรพาวิถี และทางเชื่อมต่อทางพิเศษกาญจนาภิเษก(บางพลี-สุขสวัสดิ์) กับทางพิเศษบูรพาวิถี และทางพิเศษกาญจนาภิเษก(บางพลี-สุขสวัสดิ์) และทางพิเศษสายเชื่อมระหว่างถนนวงแหวนอุตสาหกรรมกับทางพิเศษกาญจนาภิเษก ตั้งแต่เวลา 00.01 นาฬิกา ของวันที่ 12 เมษายน ถึงเวลา 24.00 นาฬิกา วันที่ 18 เมษายน 2565
สำหรับทางพิเศษบูรพาวิถีคาดว่าในช่วงเวลาดังกล่าวจะมีปริมาณจราจรรวม 7 วันจำนวน 987,028 คัน รายได้ที่ไม่ได้เรียกเก็บจำนวน 38 ล้านบาท ส่วนผลประโยชน์ที่คาดว่าจะได้รับจำนวน 76 ล้านบาท ขณะที่ทางพิเศษกาญจนาภิเษก(บางพลี-สุขสวัสดิ์) คาดว่าจะมีปริมาณการจราจรรวม 7 วันจำนวน 1,363,565 คัน รายได้ที่ไม่ได้เรียกเก็บ 58 ล้านบาท และผลประโยชน์ที่จะได้รับจำนวน 70 ล้านบาท
วันพฤหัสบดีที่ 24 มีนาคม 2565
กยศ. ร่วมกับกรมคุ้มครองสิทธิฯ เชิญผู้กู้ยืมร่วมไกล่เกลี่ยก่อนฟ้อง วันศุกร์ที่ 25 มีนาคมนี้ ไม่ถูกดำเนินคดีแน่นอน
กยศ.ร่วมกับกรมคุ้มครองสิทธิและเสรีภาพ เชิญชวนผู้กู้ยืมเข้าร่วมไกล่เกลี่ยข้อพิพาทก่อนฟ้อง เพื่อช่วยแก้ปัญหาลูกหนี้ที่ผิดนัดชำระ ในวันศุกร์ที่ 25 มี.ค.2565 ณ ศูนย์คุ้มครองสิทธิและเสรีภาพ ชั้น 1 อาคารที่ทำการกระทรวงยุติธรรม ถนนแจ้งวัฒนะ กรุงเทพฯ
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมกลุ่มที่ค้างชำระหนี้ที่ถูกบอกเลิกสัญญาและกำลังจะถูกฟ้อง เข้าร่วมกิจกรรมไกล่เกลี่ยข้อพิพาทระหว่างสถาบันการเงินกับลูกหนี้ ภายในงานสถาปนาครบรอบ 131 ปี กระทรวงยุติธรรม ในวันศุกร์ที่ 25 มีนาคม 2565 ณ ศูนย์คุ้มครองสิทธิและเสรีภาพ ชั้น 1 อาคารที่ทำการกระทรวงยุติธรรม ถนนแจ้งวัฒนะ กรุงเทพฯ เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจทำให้ขาดรายได้และผิดนัดชำระหนี้ จนนำไปสู่การฟ้องร้องดำเนินคดีหรือถูกบังคับคดีตามกฎหมาย อีกทั้งเป็นทางเลือกในการแก้ไขปัญหาลูกหนี้ที่ผิดนัดชำระภายใต้พระราชบัญญัติการไกล่เกลี่ยข้อพิพาท พ.ศ. 2562
ผู้กู้ยืมที่เข้าสู่กระบวนการไกล่เกลี่ยจะไม่ถูกดำเนินคดี ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชำระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชำระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอำนาจในการปลดภาระผู้ค้ำประกัน โดยกองทุนมีหลักการว่าจะยกเลิกการค้ำประกันของผู้ค้ำประกัน เมื่อผู้กู้ยืมได้ผ่อนชำระเงินต้นมาแล้วร้อยละ 25 ของเงินต้นที่ค้างชำระอีกด้วย” ผู้จัดการกองทุนฯ กล่าวในที่สุด
วันพฤหัสบดีที่ 9 ธันวาคม 2564
ออมสินร่วมงาน Thailand Smart Money กรุงเทพฯ 2021 ครั้งที่ 12 ระหว่างวันที่ 10-12 ธันวาคม 2564
ออมสิน คัดสุดยอดโปรโมชันร่วม Thailand Smart Money กรุงเทพฯ 2021 เงินฝากเผื่อเรียกพิเศษดอกเบี้ยสูงสุด 10.80% ต่อปี เทียบเท่าฝากประจำ 3.00% ต่อปี ดอกเบี้ยบ้านปีแรก 0.250% สินเชื่อ SMEs ดอกเบี้ยต่ำสุด 2 ปีแรก 2.99%
นายวิทัย รัตนากร ผู้อำนวยการธนาคารออมสิน เปิดเผยว่า ธนาคารได้จัดโปรโมชันน่าสนใจเข้าร่วมงาน Thailand Smart Money กรุงเทพฯ 2021 ครั้งที่ 12 ระหว่างวันที่ 10-12 ธันวาคม 2564 อีกหนึ่งงานสำคัญที่จะกระตุ้นเศรษฐกิจ และช่วยเหลือให้พี่น้องประชาชนได้เข้าถึงแหล่งเงินกู้ในระบบได้อย่างทั่วถึงด้วยหลักเกณฑ์เงื่อนไขที่ผ่านปรน รวมถึงโปรโมชันเงินฝากที่มีอัตราดอกเบี้ยจูงใจ ได้แก่ เงินฝากเผื่อเรียกพิเศษ 108 ดอกเบี้ยแบบ Step up สูงสุด 10.80% ต่อปี หรืออัตราดอกเบี้ยเฉลี่ยเท่ากับ 2.55% ต่อปี เทียบเท่าเงินฝากประจำ 3.00% ต่อปี และ สลากออมสินพิเศษ 2 ปี (แบบมีใบสลาก) ได้ร่วมลุ้นเงินรางวัลพิเศษ 1 ล้านบาท จำนวน 10 รางวัล ซึ่งจะออกรางวัลในวันที่ 30 ธ.ค.64 ไม่นับรวมการออกรางวัลปกติรวม 24 ครั้ง มีรางวัลที่ 1 จำนวนเงิน 5,000,000 บาท โดยดอกเบี้ยและเงินรางวัลจะได้รับการยกเว้นภาษี
ส่วนโปรโมชันไฮไลท์ในด้านสินเชื่อประกอบด้วย สินเชื่อเคหะดอกเบี้ยพิเศษ ปีแรก 0.250% ต่อปี เฉลี่ย 3 ปี เท่ากับ 2.250% ต่อปี ทั้งการซื้อ/ปลูกสร้าง/ต่อเติมซ่อมแซม/รีไฟแนนซ์ โดยยกเว้นค่าจัดทำนิติกรรมสัญญาและค่าบริการสินเชื่อ สินเชื่อ GSB Smooth BIZ เพื่อเป็นเงินทุนหมุนเวียนหรือลงทุนในธุรกิจ อัตราดอกเบี้ยต่ำสุด 2 ปีแรก 2.99% ต่อปี ระยะเวลาผ่อนชำระนานสูงสุด 10 ปี วงเงินกู้สูงสุดถึง 20 ล้านบาท สินเชื่อ SMEs มีที่ มีเงิน สำหรับธุรกิจ Small SMEs เป็นเงินทุนหมุนเวียนกิจการ หรือนำไปไถ่ถอนสัญญาขายฝาก ใช้ที่ดินเป็นหลักประกัน วงเงินกู้สูงสุดร้อยละ 70 ของราคาประเมินราชการ วงเงินกู้ 300,000 บาท ถึง 50 ล้านบาท อัตราดอกเบี้ยคงที่ 5.99% ตลอดสัญญา พร้อมด้วยสินเชื่อเพื่อเป็นทุนประกอบอาชีพ โดยเฉพาะสำหรับผู้ที่ได้รับผลกระทบจากโควิด-19 ได้แก่ สินเชื่อโครงการธนาคารประชาชน สินเชื่อ SMEs สำหรับภาคการท่องเที่ยว และ สินเชื่อจำนำทะเบียนรถยนต์/รถจักรยานยนต์ ที่นำเงินไปใช้จ่ายหมุนเวียนหรือเสริมสภาพคล่องในยามฉุกเฉิน
ธนาคารจึงขอเชิญชวนลูกค้าและประชาชนผู้สนใจ เยี่ยมชมงาน Thailand Smart Money กรุงเทพฯ ที่ CentralwOrld LIVE HALL ชั้น 8 และใช้บริการทางการเงินต่าง ๆ ที่บูธธนาคารออมสิน ด้วยโปรโมชันน่าสนใจส่งท้ายปี 2564 โดยทุกธุรกรรมและกิจกรรมต่าง ๆ มีของที่ระลึกและรางวัลพิเศษสุดเฉพาะลูกค้าในงานเท่านั้น.
วันเสาร์ที่ 12 มีนาคม 2565
5 รพ.สังกัด สธ. ติด 30 อันดับ รพ.ที่ดีที่สุดในไทย
ปลัดกระทรวงสาธารณสุข เผย 5 โรงพยาบาลสังกัดกระทรวงสาธารณสุข ติดท็อป 30 โรงพยาบาลที่ดีที่สุดในประเทศไทย ปี 2565 จัดอันดับโดยนิตยสารชื่อดังระดับโลก ภายใต้โครงการ The World's Best Hospitals 2022
ปลัดกระทรวงสาธารณสุข เผย5 โรงพยาบาลสังกัดกระทรวงสาธารณสุข ติดท็อป 30 โรงพยาบาลที่ดีที่สุดในประเทศไทย ปี 2565 ได้แก่ รพ.ราชวิถี, รพ.ขอนแก่น, รพ.พุทธชินราช พิษณุโลก, รพ.สงขลา และรพ.หาดใหญ่ จัดอันดับโดยนิตยสารชื่อดังระดับโลก ภายใต้โครงการ The World's Best Hospitals 2022
นพ.เกียรติภูมิ วงศ์รจิต ปลัดกระทรวงสาธารณสุข เปิดเผยว่า นิตยสารข่าวรายสัปดาห์ของสหรัฐอเมริกา “Newsweek” ได้จัดอันดับโรงพยาบาลที่ดีที่สุดในโลก ประจำปี 2565 หรือ The World's Best Hospitals 2022 ใน 27 ประเทศ เช่น สหรัฐอเมริกา เยอรมนี ญี่ปุ่น เกาหลีใต้ ฝรั่งเศส อิตาลี เป็นต้น รวมถึงประเทศไทยด้วย โดยพิจารณาคัดเลือกจากปัจจัยเปรียบเทียบ เช่น มาตรฐานการครองชีพ อายุขัย ขนาดประชากร จำนวนโรงพยาบาล และความพร้อมของข้อมูล การให้คะแนนในแต่ละโรงพยาบาลมาจาก 3 แหล่ง คือ การแนะนำจากผู้เชี่ยวชาญทางการแพทย์ เช่น แพทย์ ผู้จัดการโรงพยาบาล ผู้เชี่ยวชาญด้านการดูแลสุขภาพ กว่า80,000 คนทั่วโลก,ผลการสำรวจประสบการณ์และความพึงพอใจของผู้ป่วยในการเข้ารับการรักษา และตัวชี้วัดประสิทธิภาพทางการแพทย์ของโรงพยาบาล เช่น คุณภาพการดูแลรักษาเฉพาะทาง มาตรการด้านสุขอนามัย ความปลอดภัยของผู้ป่วยและจำนวนผู้ป่วยต่อแพทย์และพยาบาล เป็นต้น โดยเทียบเคียงคะแนนระหว่างโรงพยาบาลในประเทศเดียวกันเท่านั้นและส่งไปยังเครือข่ายสื่อทางการแพทย์ระหว่างประเทศ และคณะกรรมการผู้เชี่ยวชาญทางการแพทย์ที่มีชื่อเสียงระดับโลก เพื่อร่วมตรวจสอบความถูกต้องในการจัดอันดับด้วย
โดยในประเทศไทย มีโรงพยาบาลที่ได้รับการจัดอันดับทั้งสิ้น 30 แห่ง ส่วนใหญ่เป็นโรงพยาบาลในภาคเอกชน และมีโรงพยาบาลในสังกัดกระทรวงสาธารณสุขติดอันดับ 5 แห่ง ได้แก่ โรงพยาบาลราชวิถี อันดับที่ 11 คะแนน 75.04% โรงพยาบาลขอนแก่น อันดับที่ 24 คะแนน 74.25% โรงพยาบาลพุทธชินราช พิษณุโลก อันดับที่ 25 คะแนน 74.19% โรงพยาบาลสงขลา อันดับที่ 28 คะแนน 74.09% และโรงพยาบาลหาดใหญ่จ.สงขลา อันดับที่ 29 คะแนน 74.03%
“การประเมินและจัดให้อยู่ในอันดับโรงพยาบาลที่ดีที่สุดในประเทศไทยดังกล่าว เป็นตัวชี้วัดและสะท้อนว่า โรงพยาบาลสังกัดกระทรวงสาธารณสุขมีศักยภาพในการให้บริการ ทั้งในสายตาของผู้เชี่ยวชาญทางการแพทย์และประชาชน ซึ่งกระทรวงสาธารณสุขจะยังเดินหน้าพัฒนาระบบบริการทางการแพทย์และสาธารณสุขอย่างต่อเนื่อง เพื่อให้ประชาชนได้รับบริการที่สะดวก รวดเร็ว มีประสิทธิภาพและคุณภาพต่อไป” นพ.เกียรติภูมิกล่าว
********************************** 12 มีนาคม 2565
วันศุกร์ที่ 17 ธันวาคม 2564
ปลัดฯ กอบชัย เป็นประธานการประชุมคณะผู้บริหารระดับสูงกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะผู้บริหารระดับสูงกระทรวงอุตสาหกรรม
ปลัดฯ กอบชัย เป็นประธานการประชุมคณะผู้บริหารระดับสูงกระทรวงอุตสาหกรรม
วันนี้ (17 ธันวาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะผู้บริหารระดับสูงกระทรวงอุตสาหกรรม โดยมี นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภาณุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วม ณ ห้องประชุม อก.1 สำนักงานปลัดกระทรวงอุตสาหกรรม
สำหรับวาระแจ้งในที่ประชุม เรื่อง รัฐมนตรีว่าการกระทรวงเศรษฐกิจ การค้า และอุตสาหกรรม ของประเทศญี่ปุ่น (METI) มีกำหนดการมาเยือนไทยในวันที่ 13 มกราคม 2565 เพื่อสานความสัมพันธ์ไทย-ญี่ปุ่น โดยแจ้งให้หน่วยงานระดับกรมต่างๆ เสนอข้อหารือและรวบรวมข้อมูลที่จะนำเสนอมาที่ กองยุทธศาสตร์และแผนงาน สำนักงานปลัดกระทรวงอุตสาหกรรม หรือ กรมส่งเสริมอุตสาหกรรม พร้อมทั้งแจ้งกำหนดการทำบุญตักบาตรปีใหม่ 2565 ของกระทรวงฯ ในวันที่ 6 มกราคม 2565
ทั้งนี้ ปลัดฯ ได้กล่าวขอบคุณทุกหน่วยงาน ที่ได้เตรียมของขวัญปีใหม่ 2565 ของกระทรวงอุตสาหกรรม ซึ่งขณะนี้ ได้จัดทำข่าวเผยแพร่ต่อสื่อมวลชนเรียบร้อยแล้ว และอยู่ระหว่างการนำเสนอคณะรัฐมนตรีเพื่อทราบ อีกทั้ง นายกรัฐมนตรี ได้กล่าวชื่นชมการจัดงานอุตสาหกรรมดีเด่น และมอบหมายให้สำนักงานมาตรฐานผลิตภัณฑ์อุตสาหกรรม จัดทำ VTR สรุปผลการจัดงานเพื่อนำเสนอคณะรัฐมนตรี ต่อไป
วันศุกร์ที่ 24 ธันวาคม 2564
นายสรพงศ์ ไพฑูรย์พงษ์ รองปลัดกระทรวงคมนาคม เปิดกิจกรรมลงพื้นที่ตรวจติดตามการวัดค่าไอเสียรถโดยสารประจำทางขององค์การขนส่งมวลชนกรุงเทพ
ตามนโยบายของรัฐมนตรีว่าการกระทรวงคมนาคม ในการลดมลภาวะฝุ่นละอองขนาดเล็ก PM 2.5
จากนโยบายของรัฐบาลภายใต้การบริหารงานของพลเอก ประยุทธ์ จันทร์โอชา นายกรัฐมนตรี และนายศักดิ์สยาม ชิดชอบ รัฐมนตรีว่าการกระทรวงคมนาคม ในการลดมลภาวะฝุ่นละอองขนาดเล็ก PM 2.5 กระทรวงคมนาคมจึงได้ประกาศนโยบาย “รถ ขสมก. ปลอดฝุ่น PM 2.5” องค์การขนส่งมวลชนกรุงเทพ (ขสมก.) ได้สนองรับนโยบายดังกล่าวจึงได้จัดกิจกรรมลงพื้นที่ตรวจติดตามการวัดค่าไอเสียรถโดยสารประจำทางของ ขสมก. โดยมี นายสรพงศ์ ไพฑูรย์พงษ์ รองปลัดกระทรวงคมนาคม เป็นประธานในพิธีเปิดกิจกรรม พร้อมด้วยนางจันทิรา บุรุษพัฒน์ ผู้ตรวจราชการกระทรวงคมนาคม ผู้บริหารระดับสูง และหัวหน้าหน่วยงานในสังกัดกระทรวงคมนาคม ที่เกี่ยวข้อง เข้าร่วมพิธีเปิดกิจกรรมครั้งนี้ และมีนายกิตติกานต์ จอมดวง จารุวรพลกุล ผู้อำนวยการองค์การขนส่งมวลชนกรุงเทพ กล่าวรายงาน ในวันที่ 23 ธันวาคม 2564 ณ อู่หมอชิต 2
นายสรพงศ์ ไพฑูรย์พงษ์ รองปลัดกระทรวงคมนาคม กล่าวว่า เนื่องจากในช่วงฤดูหนาวของทุกปี ตั้งแต่เดือนธันวาคม - กุมภาพันธ์ พื้นที่กรุงเทพมหานครมีโอกาสที่จะเกิดสถานการณ์ PM 2.5 เกินค่ามาตรฐาน สาเหตุมาจากมวลอากาศเย็นที่แผ่ลงมา มีกำลังอ่อนลงทำให้สภาพอากาศนิ่ง การกระจายตัวของฝุ่นละอองลดลงและมีโอกาสสะสมในพื้นที่โดยเฉพาะในช่วงเดือนมกราคม - กุมภาพันธ์ 2565 ซึ่งอาจส่งผลให้ฝุ่นละอองเกินค่ามาตรฐานในช่วงเวลาดังกล่าว กระทรวงคมนาคมจึงมีนโยบายในการลดมลภาวะ PM 2.5 ให้อยู่ในเกณฑ์มาตรฐาน โดยมอบหมายให้ ขสมก. ดำเนินการปรับปรุงเครื่องยนต์ดีเซลรถโดยสารทุกคันให้สามารถใช้น้ำมันดีเซล B20 ได้อย่างมีประสิทธิภาพ ตั้งแต่วันที่ 1 กุมภาพันธ์ 2562 เป็นต้นมา เพื่อลดมลพิษและ PM 2.5 รวมทั้งให้เขตการเดินรถที่ 1 - 8 ตรวจวัดค่าไอเสียรถโดยสารเครื่องยนต์ดีเซลทุกคัน ให้อยู่ในเกณฑ์มาตรฐานก่อนนำรถออกวิ่งให้บริการประชาชน กรณีที่ตรวจพบรถโดยสารมีค่าไอเสียเกินค่ามาตรฐาน จะงดให้บริการรถโดยสารคันดังกล่าวและนำรถเข้าซ่อมบำรุงเพื่อปรับปรุงแก้ไขจนกว่าค่าไอเสียจะอยู่ในเกณฑ์มาตรฐานก่อนนำรถออกวิ่งให้บริการประชาชน ซึ่งจะช่วยลดปัญหาการสะสมของ PM 2.5 ในชั้นบรรยากาศได้ในระดับหนึ่ง โดยมอบให้ ขสมก. ดำเนินการเจรจากับบริษัทผู้ให้บริการซ่อมแซมรถให้เข้มงวดในการเปลี่ยนถ่ายน้ำมันเครื่อง กรองน้ำมัน และกรองอากาศ ก่อนถึงรอบ 12,000 กิโลเมตร เหลือเป็น 6,000 กิโลเมตร ในช่วงที่มีค่าที่ PM 2.5 สูง ให้ตรวจสอบค่ามลพิษ ท่อไอเสีย ร่วมกับกรมการขนส่งทางบกทุกวัน ทุกคัน ก่อนออกให้บริการ โดยกำหนดค่าอัตราค่าไอเสียไม่เกินร้อยละ 30 ทุกคัน ต่ำกว่ามาตรฐานของกรมควบคุมมลพิษที่ร้อยละ 45 และขอเชิญชวนประชาชนร่วมกันสังเกตการณ์รถโดยสารของ ขสมก. หากพบว่ารถคันไหนมีควันดำ สามารถแจ้งมาที่สายด่วนกรมการขนส่งทางบก โทร. 1584 และสายด่วน ขสมก. โทร. 1348 โดยกระทรวงคมนาคมจะดำเนินการพักใช้รถดังกล่าว และตรวจสอบผู้บริหารเขตการเดินรถที่เกี่ยวข้องทันที
วันพฤหัสบดีที่ 1 กรกฎาคม 2564
ปรับระบบเตียงผู้ป่วยโควิด-19 ใน กทม.
วันอาทิตย์ที่ 27 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค. ได้ชี้แจงถึงการแก้ไขปัญหาจำนวนเตียงรองรับผู้ติดเชื้อโควิด-19 ที่อาจมีไม่เพียงพอในพื้นที่ กทม. โดยพิจารณาว่าแม้ผู้ติดเชื้อใน กทม. ยังคงเพิ่มจำนวนมากขึ้น แต่ส่วนใหญ่เป็นผู้ป่วยสีเขียว คือมีอาการน้อย จะให้ย้ายไปสังเกตอาการต่อใน Hospitel เพื่อให้มีเตียงว่างมากขึ้น ส่วนผู้ที่มีอาการระดับสีเหลืองถึงสีแดง จะเพิ่มอุปกรณ์ทางการแพทย์โรงพยาบาลในพื้นที่ และหากบุคลากรของภาครัฐไม่เพียงพอ จะประสานให้บุคลากรทางการแพทย์ภาคเอกชนมาร่วมปฏิบัติงานด้วย เพื่อให้การดูแลรักษาผู้ป่วยเป็นไปอย่างมีประสิทธิภาพสูงสุด
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี